 **บันทึกข้อความ**

**ส่วนราชการ** สำนักงานเลขานุการกรม กลุ่มอำนวยการ โทร. ๐ ๒209 3743

**ที่** วธ ๐๖๐๑/ **วันที่**  มีนาคม ๒๕61

**เรื่อง** ขอเห็นชอบจัดซื้อกระเช้าชุดผ้าไหว้ เนื่องในเทศกาลวันสงกรานต์

เรียน ผู้อำนวยการสำนักงานศิลปวัฒนธรรมร่วมสมัย

 **เรื่องเดิม**

 เนื่องด้วยเทศกาลวันสงกรานต์ ระหว่างวันที่ 13 – 15 เมษายน 2561 ถือเป็นประเพณีการเฉลิมฉลองวันขึ้นปีใหม่ของไทยมาแต่โบราณ ประชาชนจะจัดให้มีกิจกรรมที่ถือปฏิบัติของชุมชนและสังคมที่ทุกเพศ และทุกวัย สามารถสมัครสมานสามัคคีเข้าร่วมกิจกรรมในงานเทศกาลนี้ อาทิ การทำบุญให้ทาน เพื่ออุทิศส่วนกุศลให้แก่ผู้ที่ล่วงลับไปแล้ว การสรงน้ำพระ การรดน้ำขอพรผู้ใหญ่ เป็นต้น

ตรวจเสนอ

.................

๒๗/มี.ค./6๑

.................

๒๗/มี.ค./6๑

 **ข้อเท็จจริง**

 สำนักงานเลขานุการกรมพิจารณาแล้วเห็นว่าเพื่อเป็นการแสดงออกถึงความเคารพต่อผู้บริหารระดับสูงของกระทรวงวัฒนธรรม และขอรับพรเพื่อความเป็นสิริมงคล รวมถึงเป็นการรักษาขนบธรรมเนียมประเพณีที่ดีงามเนื่องในวันสงกรานต์หรือวันขึ้นปีใหม่ของไทย สำนักงานศิลปวัฒนธรรมร่วมสมัยสมควรจัดซื้อกระเช้าชุดผ้าไหว้เพื่อนำไปรดน้ำขอพรจากผู้บริหารระดับสูงของกระทรวงวัฒนธรรม ภายในวงเงิน 6,000 บาท (หกพันบาทถ้วน) โดยเบิกจ่ายจากเงินสวัสดิการทั่วไป สำนักงานศิลปวัฒนธรรมร่วมสมัย

**หลักการและข้อกฎหมาย**

ระเบียบคณะกรรมการสวัสดิการสำนักงานศิลปวัฒนธรรมร่วมสมัย ว่าด้วยการเงินและบัญชีของเงินกองทุนสวัสดิการ พ.ศ. 2549 หมวด 2 ข้อ 8 (3) จ่ายเพื่อส่วนรวมในนามสำนักงาน

**ข้อเสนอเพื่อพิจารณา**

จึงเรียนมาเพื่อโปรดพิจารณาเห็นชอบให้จัดซื้อกระเช้าชุดผ้าไหว้เพื่อนำไปรดน้ำขอพรผู้บริหารระดับสูงของกระทรวงวัฒนธรรม เนื่องในเทศกาลวันสงกรานต์ ภายในวงเงิน 6,000 บาท (หกพันบาทถ้วน) จากเงินสวัสดิการทั่วไป สำนักงานศิลปวัฒนธรรมร่วมสมัย

(นายวิโรจน์ มาง้าว)

นักจัดการงานทั่วไปชำนาญการพิเศษ

รักษาราชการแทนเลขานุการกรม

พอเพียง วินัย สุจริต จิตอาสา

“ใช้ทรัพยากรอย่างรู้คุณค่า รักษาวินัย ไม่ทุจริต มีจิตอาสา”